โครงการ Big Cleaning Day ประจำปีงบประมาณ ๒๕๖๒

องค์การบริหารส่วนตำบลเทพคีรี อำเภอนาวัง จังหวัดหนองบัวลำภู

\*\*\*\*\*\*\*\*\*\*\*\*\*\*\*\*\*\*\*\*\*

1. หลักการและเหตุผล

ในการดำเนินการจัดโครงการ Big Cleaning Day เป็นการจัดเพื่อให้สอดคล้องตามนโยบาย “จังหวัดสะอาด” และสอดคล้องกับการประเมินประสิทธิภาพขององค์กรปกครองส่วนท้องถิ่น ด้านที่ ๒ ด้านการบริหารงานบุคคลและกิจการสภา หมวดที่ ๓ คุณภาพชีวิตและความสมดุลของชีวิตกับการทำงาน โดยมีเป้าหมายให้องค์กรปกครองส่วนท้องถิ่นให้ความสำคัญกับการจัดสภาพแวดล้อมในการทำงานและระบบงานมีการจัดสวัสดิการและเครื่องอำนวยความสะดวกในที่ทำงานและส่งเสริมความสัมพันธ์อันดีระหว่างฝ่ายบริหารกับผู้ปฏิบัติ และผู้ปฏิบัติด้วยกันเอง มีการรักษาสภาพแวดล้อมในการทำงานและบรรยากาศที่สนับสนุนให้ข้าราชการลูกจ้างมีความสุขพึงพอใจในการทำงาน ตลอดจนมีการพัฒนาคุณภาพชีวิตข้าราชการในสถานที่ทำงาน องค์การบริหารส่วนตำบลเทพคีรีจึงเล็งเห็นความสำคัญจึงได้จัดโครงการ Big Cleaning Day ขึ้น เพื่อจัดให้มีภูมิทัศน์สะอาดในสถานที่ทำงานและพื้นที่ในเขตบริการ สวยงามต่อผู้พบเห็น ตลอดจนเป็นการสร้างความพึงพอใจของประชาชนที่มาใช้บริการขององค์การบริหารส่วนตำบลเทพคีรีต่อไป

2. วัตถุประสงค์

2.1 เพื่อจัดสภาพแวดล้อมในการทำงานและระบบงาน และสร้างการมีส่วนร่วมของบุคลากรภายในองค์กรให้มากที่สุด

๒.๒ เพื่อจัดให้มีภูมิทัศน์สะอาด สวยงามต่อผู้พบเห็น ตลอดจนเป็นการสร้างความพึงพอใจของประชาชนที่มาใช้บริการขององค์การบริหารส่วนตำบลเทพคีรีต่อไป

3. วิธีการดำเนินงาน

3.1 เขียนโครงการเพื่อขออนุมัติโครงการในการดำเนินการ

3.2 ดำเนินการตามโครงการฯ ทุกวันพุธแรกของทุกเดือนภายในปีงบประมาณ ๒๕๖๒

4. เป้าหมาย

มีเป้าหมายให้องค์การบริหารส่วนตำบลเทพคีรีให้ความสำคัญกับการจัดสภาพแวดล้อมในการทำงานและระบบงานมีการจัดสวัสดิการและเครื่องอำนวยความสะดวกในที่ทำงานและส่งเสริมความสัมพันธ์อันดีระหว่างฝ่ายบริหารกับผู้ปฏิบัติ และผู้ปฏิบัติด้วยกันเอง

๕. พื้นที่ดำเนินการ

๑) บริเวณทั้งภายในและภายนอกอาคารที่ทำการองค์การบริหารส่วนตำบลเทพคีรี

๒) สถานที่ต่างๆภายในเขตพื้นที่บริการองค์การบริหารส่วนตำบลเทพคีรี เช่น สถานที่ท่องเที่ยวผาเจาะ ถนนหลวงหมายเลข ๒๑๐ ถนนในชุมชน วัดในเขตพื้นที่ เป็นต้น

-๒-

๖. ระยะเวลาดำเนินการ

ทุกวันพุธแรกของทุกเดือน เวลา ๐๘.๓๐ น. ภายในปีงบประมาณ ๒๕๖๒

๗. งบประมาณ

งบประมาณตามข้อบัญญัติงบประมาณรายจ่ายประจำปีงบประมาณ พ.ศ. ๒๕๖๒ แผนงานบริหารงานทั่วไป งบดำเนินงาน หมวดค่าวัสดุ ประเภทวัสดุโฆษณาและเผยแพร่ ตั้งไว้ ๑๐,๐๐๐ บาท คงเหลือ ๑๐,๐๐๐ บาท เพื่อจ่ายเป็นค่าจ้างทำป้ายประชาสัมพันธ์ จำนวน ๑ ป้าย

๘. หน่วยงานที่รับผิดชอบ

สำนักปลัด องค์การบริหารส่วนตำบลเทพคีรี

๙. ผลที่คาดว่าจะได้รับ

8.1 สภาพแวดล้อมในการทำงานและระบบงานมีสภาพที่ดีขึ้น และบุคลากรภายในองค์กรมีการเสริมสร้างความสัมพันธ์อันดี

8.2 สถานที่ราชการและสถานที่ต่างๆภายในเขตพื้นที่บริการมีภูมิทัศน์สะอาด สวยงามต่อผู้พบเห็น ตลอดจนเป็นการสร้างความพึงพอใจของประชาชนที่มาใช้บริการขององค์การบริหารส่วนตำบลเทพคีรีต่อไป

(ลงชื่อ)………………………….…..………………ผู้เขียน/ผู้เสนอโครงการ

(นายสัญญา สารีคาร)

หัวหน้าสำนักปลัด

(ลงชื่อ)……………….…………….………….……ผู้เห็นชอบโครงการ

(นางสาวพรเพชร กรมรินทร์)

รองปลัดองค์การบริหารส่วนตำบลเทพคีรี

รักษาราชการแทนปลัดองค์การบริหารส่วนตำบลเทพคีรี

(ลงชื่อ)…………………….……….………………ผู้อนุมัติโครงการ

(นายยุทธชัย คูณเมือง)

นายกองค์การบริหารส่วนตำบลเทพคีรี